PATVIRTINTA

Šiaulių miesto savivaldybės administracijos direktoriaus

2019 m. sausio 11 d.

įsakymu Nr. A – 53

**ŠIAULIŲ MIESTO SAVIVALDYBĖS KULTŪROS KREPŠELIO LĖŠŲ NAUDOJIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Šiaulių miesto savivaldybės Kultūros krepšelio lėšų naudojimo tvarkos aprašas (toliau – Aprašas) nustato kultūros ir meno paslaugoms (toliau – Paslauga) bei jų teikėjams taikomus reikalavimus, Paslaugų atrankos organizavimą, Kultūros krepšelio paslaugų rinkinio parengimą ir reglamentuoja Šiaulių miesto bendrojo ugdymo mokyklų, VšĮ Šiaulių jėzuitų mokyklos ir VšĮ „Smalsieji pabiručiai“ (toliau – Mokykla) finansavimo principus, finansavimą gavusių įstaigų įsipareigojimus, jų vykdymo patikrinimą, atsiskaitymo už gautas lėšas tvarką.

2. Apraše vartojamos Kultūros krepšelio paslaugų sąvokos:

2.1. **Kultūros krepšelis** – priemonė Šiaulių miesto mokinių kultūros pažinimo įpročiams ugdyti ir jų kultūros patirčiai plėsti teikiant jiems tam tikras kultūros ir meno paslaugas Šiaulių regione.

2.2. **Kultūrinė edukacija** – kultūros ar meno įstaigos kryptinga veikla, kuria skatinami asmens kultūros ir švietimo poreikiai, ugdoma kūrybinga asmenybė stiprinant kultūros pažinimo ir patyrimo įpročius, lavinant meninius gebėjimus ir kompetencijas.

2.3. **Kultūros ir meno paslauga** – kultūros ir meno įstaigų, menininkų, kultūros edukatorių parengti ir siūlomi kultūros ir meno renginiai, kultūrinės edukacijos užsiėmimai ar kultūros ir meno renginiai, papildyti kultūrine edukacija.

2.4. **Kultūros krepšelio paslaugų rinkinys** – nustatytus kriterijus atitinkančių kultūros ir meno paslaugų, skirtų kultūros krepšelio tikslams įgyvendinti, sąrašas.

2.5. **Šiaulių regionas** – [Akmenės rajono savivaldybė](https://lt.wikipedia.org/wiki/Akmen%C4%97s_rajono_savivaldyb%C4%97), [Joniškio rajono savivaldybė](https://lt.wikipedia.org/wiki/Joni%C5%A1kio_rajono_savivaldyb%C4%97), [Kelmės rajono savivaldybė](https://lt.wikipedia.org/wiki/Kelm%C4%97s_rajono_savivaldyb%C4%97), [Pakruojo rajono savivaldybė](https://lt.wikipedia.org/wiki/Pakruojo_rajono_savivaldyb%C4%97), [Radviliškio rajono savivaldybė](https://lt.wikipedia.org/wiki/Radvili%C5%A1kio_rajono_savivaldyb%C4%97), [Šiaulių rajono savivaldybė](https://lt.wikipedia.org/wiki/%C5%A0iauli%C5%B3_rajono_savivaldyb%C4%97), [Šiaulių miesto savivaldybė](https://lt.wikipedia.org/wiki/%C5%A0iauli%C5%B3_miesto_savivaldyb%C4%97).

3. Kultūros krepšelio tikslas – skatinti ir plėtoti mokinių domėjimąsi kuo įvairesnėmis kultūros ir meno veiklos formomis, ugdyti mokinių kultūros pažinimo ir patyrimo įpročius, užtikrinti kokybiškų kultūros ir meno paslaugų prieinamumą Šiaulių miesto Mokyklose besimokantiems 1-12 klasių mokiniams.

**II SKYRIUS**

**REIKALAVIMAI KULTŪROS KREPŠELIO PASLAUGŲ TEIKĖJAMS, PASLAUGŲ ATRANKOS ORGANIZAVIMAS**

4. Kultūros krepšelio paslaugų atrankoje (toliau – Konkursas) gali dalyvauti Šiaulių regiono ir Šiaulių miesto biudžetinės įstaigos, nevyriausybinės organizacijos, fondai, asociacijos, kiti juridiniai bei fiziniai asmenys (vykdantys Lietuvoje registruotą individualią veiklą), užsiimantys kultūros ir (ar) meno renginių, kultūrinės edukacijos užsiėmimų ir (ar) kultūros ir meno renginių, papildytų kultūrine edukacija, organizavimo veikla (toliau – Paslaugos teikėjas).

5. Konkursą organizuoja Šiaulių miesto savivaldybės administracijos Švietimo, kultūros ir sporto departamento Švietimo skyrius (toliau – Švietimo skyrius). Konkursai savivaldybės interneto svetainėje [www.siauliai.lt](http://www.siauliai.lt) skelbiami kelis kartus per metus.

6. Paslaugos teikėjai konkursui pateikia užpildytą Kultūros krepšelio paslaugos atrankos paraišką (1 priedas). Paraiškas vertina Šiaulių miesto savivaldybės administracijos direktoriaus (toliau – Savivaldybės administracijos direktorius) įsakymu sudaryta darbo grupė.

7. Vienas paslaugos teikėjas gali teikti neribotą paraiškų, atitinkančių Aprašo reikalavimus, skaičių. Kiekvienai paslaugai teikiama atskira paraiška.

**III SKYRIUS**

**REIKALAVIMAI KULTŪROS KREPŠELIO PASLAUGOMS**

8. Kultūros krepšelio paslaugos privalo atitikti šiuos reikalavimus:

8.1. paslauga yra aukštos meninės ir kultūrinės vertės ir (ar) pasitelkiama šiuolaikiška kultūros raiškos ar kultūros paveldo aukštos kokybės komunikavimo forma;

8.2. paslaugos turinys yra aktualus mokiniams, taikomi kūrybingi ir inovatyvūs metodai;

8.3. paslauga prisideda prie mokinių kultūrinio akiračio plėtimo, kultūros patirčių įvairovės bei ugdo kūrybingumą ir kritinį mąstymą;

8.4. paslauga stiprina kultūrinį identitetą ir sąmoningumą;

8.5. paslauga mokiniams bus teikiama ne trumpiau nei metus;

8.6. paslauga pritaikyta tikslinei mokinių amžiaus grupei;

8.7. paslaugos teikėjai atsižvelgia ir siekia užtikrinti specialiuosius ugdymosi poreikius turinčių mokinių dalyvavimą.

9. Kultūros krepšelio paslaugų (kultūrinių edukacinių programų) rekomendacinis sąrašas sudaromas iš Konkurse atrinktų Paslaugos teikėjų ir jų teikiamų paslaugų.

10. Paslaugų, įtraukiamų į Kultūros krepšelio paslaugų rinkinį, sąrašas (toliau – Sąrašas) tvirtinamas Savivaldybės administracijos direktoriaus įsakymu.

**IV SKYRIUS**

**KULTŪROS KREPŠELIO LĖŠŲ SKYRIMAS IR PANAUDOJIMAS**

11. Kultūros krepšelio lėšų (toliau – Lėšos) dydis Mokyklų mokiniams apskaičiuojamos kalendorinių metų sausio 1 d. įstaigoje besimokančių mokinių skaičių padauginus iš 5 eurų.

12. Lėšos skiriamos kalendoriniams metams.

13. Per metus mokinys turi dalyvauti ne mažiau nei vienoje Kultūros krepšelio paslaugų rinkinio priemonėje.

14. Rekomenduojama kultūrines edukacines programas 4, 8, 10, 12 klasių mokiniams organizuoti pirmame kalendorinių metų pusmetyje iki liepos 1 d.

15. Pasikeitus mokinių skaičiui rugsėjo 1 d., vienam mokiniui skirta suma (vidutiniškai 5 eurai) gali būti 20 procentų didinama arba mažinama panaudojant visas Mokyklai skirtas Lėšas.

16. Lėšas Mokyklos gali naudoti tik Savivaldybės administracijos direktoriaus įsakymu patvirtinto Sąrašo einamųjų metų paslaugoms apmokėti. Sąrašas skelbiamas savivaldybės interneto svetainėje [www.siauliai.lt](http://www.siauliai.lt).

17. Lėšos neskiriamos transporto paslaugoms finansuoti.

**V SKYRIUS**

**ATSISKAITYMAS UŽ GAUTŲ LĖŠŲ PANAUDOJIMĄ**

18. Lėšų panaudojimo ataskaita (2 priedas) pateikiama iki einamųjų kalendorinių metų gruodžio 21 d. Švietimo skyriui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

(Kultūros krepšelio paslaugos atrankos paraiškos forma)

**KULTŪROS KREPŠELIO PASLAUGOS ATRANKOS**

**X METŲ PARAIŠKA**

**I SKYRIUS**

**BENDROSIOS NUOSTATOS**

|  |  |
| --- | --- |
| **1. Informacija apie teikėją** | |
| Pavadinimas / Vardas Pavardė |  |
| Teisinis statusas / individualios veiklos pažymos numeris ir išdavimo data |  |
| Juridinio asmens kodas / asmens kodas |  |
| Buveinės adresas / adresas |  |
| Telefono numeris |  |
| El. pašto adresas |  |
| Internetinės svetainės adresas (neprivaloma) |  |

|  |  |
| --- | --- |
| **2. Kontaktai informacijai apie paslaugą gauti** | |
| Telefono numeris |  |
| El. pašto adresas |  |
| Internetinės svetainės adresas (neprivaloma) |  |

|  |  |  |  |
| --- | --- | --- | --- |
| **3. Paslaugos pavadinimas** |  | | |
| Paslaugos tipas\*  *\* pažymėkite vieną tinkamiausią* | kultūros ar meno renginys | | ☐ |
| kultūrinės edukacijos užsiėmimas | | ☐ |
| kultūros ar meno renginys, papildytas kultūrine edukacija | | ☐ |
| Paslaugos meno sritis ar žanras pagal turinį\*  \* *pažymėkite ne daugiau kaip dvi tinkamiausias* | architektūra | ☐ | |
| baletas | ☐ | |
| cirkas | ☐ | |
| dailė | ☐ | |
| dizainas | ☐ | |
| etninė kultūra | ☐ | |
| fotografija | ☐ | |
| kinas | ☐ | |
| kultūros paveldas | ☐ | |
| lėlių teatras | ☐ | |
| literatūra | ☐ | |
| muzika | ☐ | |
| opera | ☐ | |
| performansas (tarpdisciplininis menas) | ☐ | |
| skulptūra | ☐ | |
| šokis | ☐ | |
| dramos teatras | ☐ | |
|  | kita | ☐ | |

|  |  |  |
| --- | --- | --- |
| **4. Paslauga vyksta** | | |
| Vykdymo terminas\*  \**nurodyti, nuo kada iki kada bus teikiama paslauga; paslauga gali būti teikiama ne ilgiau kaip trejus metus nuo paslaugos vykdymo termino pradžios.* | \_ \_ \_ \_/\_ \_/\_ \_ – \_ \_ \_ \_/\_ \_/\_ \_ | |
| Planuojamas paslaugos teikimo kartų skaičius per nurodytą terminą \*  \**Tikslus paslaugų teikimo grafikas pateikiamas po paraiškos patvirtinimo* |  | |
| Paslaugos teikimo vieta\*  *\* pažymėkite vieną tinkamiausią* | paslauga vyksta tik paslaugos teikėjo įstaigoje | ☐ |
| paslauga vyksta paslaugos teikėjo įstaigoje, bet gali būti ir išvažiuojamoji | ☐ |
| paslauga vyksta tik paslaugos gavėjo įstaigoje (išvažiuojamoji) | ☐ |
| Kultūros įstaigos / jos padalinio pavadinimas, adresas, kurioje vykdoma paslauga\*  *\* pildoma, jei skiriasi nuo paslaugos teikėjo adreso*  *\* nepildoma, jei paslauga vyksta tik paslaugos gavėjo įstaigoje (išvažiuojamoji)* |  | |

|  |  |  |
| --- | --- | --- |
| **5. Paslaugos gavėjai / dalyviai** | | |
| Galimas mokinių ir juos lydinčių asmenų skaičius vienoje teikiamoje paslaugoje\* | Nuo \_\_\_ – iki \_\_\_ | |
| Mokinių amžiaus grupė, kuriai skirta paslauga\*  *\* pažymėti visus tinkamus variantus* | 1-4 kl. mokiniai | ☐ |
| 5-8 kl. mokiniai | ☐ |
| 9-10 kl. mokiniai | ☐ |
| 11-12 kl. mokiniai | ☐ |
| Paslaugos pritaikymas dalyviams su specialiaisiais poreikiais\*  *\* apibūdinti infrastruktūros, kurioje vyks paslauga, paslaugos turinio pritaikymą ir (ar) paslaugos vykdytojų kompetencijas bei patirtį darbe su mokiniais, turinčiais specialiųjų poreikių* | | |
|  | | |

|  |  |
| --- | --- |
| **6. Paslaugos trukmė (min.)** |  |

|  |  |
| --- | --- |
| **7. Paslaugos kaina vienam mokiniui Eur\***  \* *Vienos paslaugos kaina, suapvalinta 10 euro centų tikslumu, vienam mokiniui turi būti ne didesnė kaip 5 eurai. Mokinius lydintiems asmenims / mokytojams paslauga turi būti teikiama nemokamai* |  |

|  |
| --- |
| **8. Bendrieji gebėjimai, kurie ugdomi paslaugų metu** |
| **8.1. Trumpai aprašykite, kaip paslauga ugdys kultūrinį dalyvių sąmoningumą\***  *\* sugebėjimas suvokti įvairių idėjų, patirties ir emocijų išraiškų įvairioje terpėje, įskaitant muziką, literatūrą ir vizualinį bei scenos meną, svarbą* |
|  |
| **8.2. Trumpai aprašykite, kaip** **Paslauga prisidės prie mokinių kultūrinio akiračio plėtimo, kultūros patirčių įvairovės bei ugdo kūrybingumą ir kritinį mąstymą** |
|  |

**II SKYRIUS**

**PATIRTIS, TURINYS, METODAI, PRIEMONĖS**

|  |  |
| --- | --- |
| **9.** | **Paslaugos teikėjo patirtis***\**  *\*trumpai aprašykite įstaigos pastarųjų 3 metų patirtį vykdant teikiamą ar panašią paslaugą mokiniams;*  *kokios yra teikiamą paslaugą vykdančių menininkų ir (ar) specialistų kompetencijos darbe su mokiniais bei jų patirtis teikiant tokias paslaugas.* |
|  | |
| **11.** | **Turinys (trumpas paslaugos aprašymas, iki 3 500 ženklų su tarpais)\***  \**nurodyti pagrindinį paslaugos tikslą, uždavinius, metodus / priemones, numatomą veiklą bei siektinus rezultatus. Ši informacija bus viešinama ir prieinama paslaugos gavėjams. Papildomą informaciją, kuri gali būti naudinga atrankos komisijai, galite pridėti papildomu dokumentu* |
|  | |
| **12.** | **Papildoma medžiaga\***  *\* žemiau prisekite papildomai prie paraiškos pateikiamus dokumentus:*  *- teisės aktų nustatyta tvarka patvirtinta paslaugos teikėjo – juridinio asmens steigimo dokumento (įstatų, nuostatų ar kt.), paslaugos teikėjo – fizinio asmens individualios veiklos pažymos, kopija PDF formatu, jeigu šie dokumentai nėra viešai prieinami internete;*  ***-*** *pagalbinė / metodinė medžiaga (PDF formatu arba nuoroda internete), skirta mokytojui / moksleiviui, norinčiam dalyvauti paslaugoje ir siekiančiam rasti papildomos medžiagos iš anksto;* |
|  | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 priedas

(mokyklos pavadinimas)

**KULTŪROS KREPŠELIO LĖŠŲ PANAUDOJIMO ATASKAITA**

(data)

Šiauliai

1. X metais skirta lėšų – ..................... tūkst. eurų.
2. X metais panaudota lėšų – ..................... tūkst. eurų.
3. Lėšų naudojimas pagal klases:

|  |  |  |  |  |
| --- | --- | --- | --- | --- |
| Klasė | Klasių skaičius | Mokinių skaičius | Vidutiniškai skirta lėšų vienam mokiniui (eurais) | Panaudota lėšų (eurais) |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| 7 |  |  |  |  |
| 8 |  |  |  |  |
| 9/ I gimn. |  |  |  |  |
| 10/ II gimn. |  |  |  |  |
| 11/ III gimn. |  |  |  |  |
| 12/ IV gimn. |  |  |  |  |
| **Iš viso mokykloje** |  |  |  |  |

1. Informacija apie X metais suteiktas kultūros krepšelio paslaugas:

|  |  |  |
| --- | --- | --- |
| Paslaugos teikėjo pavadinimas | Paslaugos pavadinimas | Dalyvavusių mokinių skaičius |
|  |  |  |

1. Komentaras apie Kultūros krepšelio paslaugų veiksmingumą ir efektyvumą \_\_\_\_\_\_\_\_\_\_\_\_.

Direktorius (parašas) (vardas, pavardė)